2014.10.15. Az Európai Unió Hivatalos Lapja L 297/11 HATÁROZATOK A BIZOTTSÁG VÉGREHAJTÁSI HATÁROZATA (2014. október 13.) az EN 1384:2012 ,, Fejvédők lovas sportolók részére" harmonizált szabvány hivatkozásának az Európai Unió Hivatalos Lapjából az 1025/2012/EU európai parlamenti és tanácsi irányelv értelmében való visszavonásáról (az értesítés a C(2014) 7236. számú dokumentummal történt) (2014/714/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (!) és különösen annak 11. cikkére, mivel: (1) — Amennyiben valamely, az Európai Unió Hivatalos Lapjában (HL) közzétett hivatkozási számú harmonizált szabványt átültető nemzeti szabvány megfelel a 89/686/EGK tanácsi irányelv () II. mellékletében meghatározott egy vagy több alapvető egészségvédelmi és biztonsági követelménynek, az ilyen szabvány szerint gyártott eszközök esetében vélelmezni kell, hogy azok megfelelnek a vonatkozó alapvető egészségvédelmi és biztonsági követelmé- nyeknek. (2) — A Bizottság a 89/686/EGK irányelv 6. cikkének (1) bekezdése alapján hivatalos kifogást emelt a 89/686/EGK irányelv értelmében harmonizált EN 1384:1996 , Fejvédők lovas sportolók részére" szabvány ellen. A szabvány hivatkozási száma először az Európai Unió Hivatalos Lapja C 180. számában (HL C 180., 1997.6.14., 26. o.) jelent meg, A1. módosítása pedig a HL C 190. számban (HL C 190., 2002.8.10., 47. o.). Időközben a CEN közzétette a szabvány új változatát (EN 1384:2012), amelynek hivatkozási száma megjelent az Európai Unió Hivatalos Lapjában (HL C 395., 2012.12.20., 1. o.); a hatályon kívül helyezett EN 1384:1996 szabvány esetében 2013. április 30-tól megszűnt a megfelelőség vélelme. (3) — Az új változat harmonizálása megtörtént, és esetében vélelmezni kell a megfelelőséget; a szabvány azonban nem változott lényegesen. Mivel a szabvány új változata nem orvosolta a hiányosságokat, a Bizottság aktualizálta hiva- talos kifogását az EN 1384:2012 szabvány ellen. (4 — A hivatalos kifogás azon alapul, hogy a szabvány nem felel meg kellőképpen a 89/686/EGK irányelv 3. cikkében említett és II. mellékletben meghatározott alapvető egészségvédelmi és biztonsági követelményeknek, és kisebb mértékű biztonságot garantál, mint a fejvédőkre vonatkozó egyéb biztonsági szabványok (mint például a Snell vagy a PAS 015 szabvány a lovaglósisakok esetében), különösen az ütéscsillapítás, a sisak héjába való behatolás és a sisak stabilitása tekintetében. Miután megvizsgálta az EN 1384:2012 szabványt, és szakértőkkel konzultált, a Bizottság úgy ítéli meg, hogy különösen a következő területek szorulnak továbbfejlesztésre: — ütéscsillapítás: a legtöbb hasonló szabványban nem csupán egy üllő szerepel, és ezek a szabványok nagyobb mértékű energiát alkalmaznak, — a sisak héjába való behatolás: a súly ejtési magassága csak fele a Snell szabványban előírt magasságnak, — oldalirányú stabilitás: nem vonatkoznak követelmények az oldalirányú stabilitásra, azaz olyan sisak gyártására, amely elég erős ahhoz, hogy ellenálljon a nagy oldalirányú erőknek, — védett terület: a halánték területének nagyobb figyelmet kell szentelni, ez azonban nem zavarhatja a hallóké- pességet, () HLL316., 2012.11.14., 12. o. () A Tanács 1989. december 21-i 89/686/EGK irányelve az egyéni védőeszközökre vonatkozó tagállami jogszabályok közelítéséről (HLL 399., 1989.12.30., 18. 0).